title: "Pablo Picasso"
text: "Pablo Ruiz Picasso (\u00dctjspriik \u00fc\u00fcb Spaans: [\u02c8pa\u03b2lo pi\u02c8kaso]; * 25. Oktuuber 1881 uun M\u00e1laga, Spanje; \u2020 8. April 1973 uun Mougins, Frankrik) wiar en spaans konstmooler, graafiker an biljhauer. Det wurd toocht, dat hi amanbi 50.000 konstwerken maaget: moolet biljen, teekningen, graafiken, kolaaschen, plastiken an keraamiken. Sin werken san preeget troch en grat f\u00f6lfual faan konstlerisk \u00fctjdr\u00fcckskaker an techniiken. A werken \u00fctj sin bl\u00e4 (1901-1904) an roosa (1904-1906) tidjen an\u2019t begr\u00fcnjigung faan\u2019t Kubismus (1907-1911) tup m\u00e4 Georges Braque wiar a began faan sin \u00fcngeminan luupboon \u00fc\u00fcs konstler. Tu Picasso sin bek\u00e4\u00e4ndst werken hiart at moolet bilj Les Demoiselles d\u2019Avignon (A Foomnen faan Avignon; 1907). Det wurd at kaibilj faan det klasisk modern. M\u00e4 \u00fctjnaam faan det monumentaal moolet bilj Guernica (1937), wat en konstlerisk amsaating faan a skreker faan de Spaans B\u00fcrgerkrich wiar, het nian \u00f6ler konstwerk faan det 20. juarhunert at forsking so \u00fctjforderet \u00fc\u00fcs det Desmoiselles. At motiif faan\u2019t d\u00fc\u00fcw \u00fc\u00fcb at plakaat, dat hi uun\u2019t juar 1949 f\u00f6r det w\u00e4\u00e4ltfreeskongres uun Pariis maaget, wurd aueraal \u00fc\u00fcb a w\u00e4\u00e4lt tu s\u00fcmbool faan frees.\n\nLuke uk diar \n\n \n \n\nKonstler"